
Első könyv

Kurt Beke Álma

1. Fejezet

Arra ébredtem, hogy valaki eszeveszettül veri a nemezlapot. A tegnapi táltos dobolása jutott egyből eszembe, meg a kumisz, jó sok kumisz. Kinéztem félálmosan, valami cifra lovasok álltak a jurta előtt s rugódták az oldalát.

-Hej, helo, itt vagyok, fejezd bé me ha az asszony is felkel bajotok lesz!

-Hé, retkes cseléd, merre van MogyeriFöld?

Túl álmos voltam ahhoz, hogy a cseléd megnevezésre felmérgelődjek, vagy neaggyisten fegyvert fogjak. De azért a szablyámat csak kézbe vettem s azzal mutattam elfele.

-Arra ne, nyugatra.

-Kicsit pontosabban?

Hú ezek a mogyerik, hogy fel tudtak sokszor idegesíteni, állandóan nagyokosak.

-Hát, vagy tizenhat napi lovaglásra.

-Értem cseléd, tessék egy darab szárazkenyér.

Azzal felém dobott valamit a sötétbe, tényleg jó száraz volt mert nagyot koppant a fejemen. De elraktam, jó lesz a szolgáknak reggelire. Többre nem is számítottam ezektől.

2. Fejezet

Még vissza se aludtam jóformán rendesen, hát költ az egyik lovászlegény, Kund, mondjuk már pirkadt, illett azért felkelni. Felvettem a subámat, végig rugdostam a szolgákat, tudják hol a helyük. Elvettem a mosdótálat, kettőt töptem bele, megmostam a pofámat, le hugyoztam a jurta oldalát, majd kézbe vettem egy darab füstölt száraz halat rágcsálnivalónak.

-Mit akarsz Kund, hogy mertél egyáltalán felkölteni?

-Uram, valami nagy fényt láttunk fent a keleti oldalban a fenyvesbe.

-Lószart, káprázik a szemetek a sok kumisztól.

-Nem uram, többen is láttuk, de nem mertünk odamenni, rohantam ide, ahogy csak tudtam.

-Beszartatok mi? Na, ne nézzél, mint gyermek a döglött medvét, hozzad a lovamat!! Ejsze gyalog menjek mint a parasztok?

-Hozom uram!

Azzal eltotyogott a sötétbe, hitvány csikósok, jól megrészegednek aztán minden féle pislogástól szarják össze itt nekem magukat. Becsület szavamra, ha nem kapok semmit fent a fenyvesbe véresre botozom az összeset. Kétszer egymás után.

Elvettem a szablyámat, nyilat felajzottam, tegeztáska, kelevéz, vagy két tőrt dugtam az övembe, s kézbe vettem egy jó nagy erdőírtó fejszét is, csak a látszat kedvéért. Nem ijedek én meg semmitől, de azért legyen nálam ez az, csak a látszat kedvéért.

Hozta is ez a tongyó hamar a lovamat, ahogy felültem rúgtam bele egyet, csak, hogy tudja hol a helye, majd elindultam a keleti fenyves fele. El kell halasszam a reggeli szarásomat az idióta részeg csikósok miatt. Nembaj, lehetne rosszabb is. Még jó, hogy nem besenyőket láttak, akkor egy kicsit hamarabb szedelőzködtem volna.

Na de ahogy felértem a fenyvesbe leszakadt a pofám. Egy tisztás közepén ott volt tiszta csórén egy legény összegömbölyödve, körülötte a fű mind összeperzselődve. Mondom tiszta csórén!

3. Fejezet

Nem nagyon volt magánál, megfogtam s feldobtam a lovamra, aztán felültem én is s megindultam visszafele. Én ott nem hagyom, szolgának jó lesz, szemesé a világ. Ahogy jöttünk lefele párszor rácsaptam a seggire, hátha megébred, de meg se parittyázta. Lehet ő is bevett kumiszból az este. Ahogy visszaértünk, belöktem a jurta mellé, lepakoltam a szúró szerszámaimat s visszamentem az erdőbe szarni egyet. Mire visszaértem a pasas elkezdett mozgolódni, az asszonyok ott vihorásztak körülötte.

-Mi van, ejsze nem láttatok még csórét!! Eresszétek a dolgotokra!!

Megfogtam a pasast s bevonszoltam a jurtába. Lassan kezdett felébredni. Én közbe leültem a tűz mellé, megetettem, megitattam s nekifogtam faljak egy kis száraz halat.

Egyszer csak a pasas felült s elkezdett ordítani.

-Ne ordíts te me visszafut a medve az odújába!

-Mi az isten, hol vagyok?

Ez lehet, hogy megint egy mogyeri.

-Hát nem látsz? A jurtámban.

-Jurta?? Mi az isten?

-Túl sokat emlegeted az isteneket, pedig nem úgy nézel ki, mint egy táltos.

-Táltos?? Hol a fenébe vagyok?

-Nem a fenébe vagy, hanem a jurtámban, még bizonytalan vagyok mi legyen veled, egyelőre megillet a vendégjog mivel egy nyelvet beszélünk, te honnan jöttél, hol vannak a varkocsaid?

-Úristen, én csíkszentdomokosi vagyok, nincsenek varkocsaim, úristen, úristen, hol vagyok? Hol vannak a ruháim?

Úgy látszik nem tudja ez az ember a verés mennyire tud fájni, de lehet, hogy több türelmem kell legyen a vendéggel.

-Én Kurt Beke vagyok, ez az én szállásom, és ez az én jurtám. A ruháidat nem találtam meg, tessék itt van egy retkes farkasbunda, ezt magadra veheted, nem ismerem ezt a csíkszentakármi szállást, jó messze lehet innen.

-Pfúj, ez büdös.-lökte el magától az egyre porfátlanabb vendégem.

-Tudok adni ennél büdösebbet is.

Nagy nehezen magára terítette, kellett is neki, úgy reszketett mint nyúl a bokorba.

-Ez biztos valami tréfa, ideadja a mobilját? Vajon van itt térerő?

-Fiam, én Kurt Beke vagyok, nem ismerek tréfát és fogalmam nincs mi az a mobli meg térférő. Nem ártana faljon valamit, elég sovány. Itt van a kumiszos tömlő is.

Azzal dobtam neki egy darab száraz halat meg a kumiszt. Szerencsétlen úgy reszketett a hal mind esett ki a szájából, utána a tömlővel próbálkozott, de egy korty után kihányta a jurta közepibe az előző étkezésit.

Azzal odadobtam neki egy bundát amit lábsurlónak szoktam használni. Gyenge fiú.

4. Fejezet

-Figyeljen ide, nem tudom ki magam, nem tudom, hogy hol vagyok, szerintem a haverok hülyéskednek velem, nem hiszem hogy a masina csinálta volna ezt velem. Szóval szóljon nekik, hogy fejezzék be a viccet me haza akarok menni.

-Szóval a haverok törzshöz tartozol? Nem ismerem őket, hol szállásolnak? Mi az a macsina?

-Hú baszki, ebből elegem van.

Azzal a legényke felszökött a farkasbundával kirúgta a nemezajtót s elfutott. Úgyse jut messzire ezzel a hiányos felszereléssel. Megyek megnézem a ménest.

Három nap múlva jött vissza a furcsa legény, kiszáradva, kiéhezve s megfagyva.

-Na, visszajöttél, jól esett a séta, lenyugodtál Csíkszent a haver törzsből?

-Vissza, nem vicces egyáltalán. Adna egy kis enni-innivalót, döglök meg. 

-Még mindig vendég vagy, amíg el nem döntöm, mi legyen veled, szóval igen, gyere!

Bevittem a jurtába, félrerugódtam az asszonyokat s leültettem a jobb oldalamra, a vendégeknek kijáró helyre s a kezibe nyomtam egy marék köles kását meg a kumiszostömlőt.

Annak ellenére, hogy három napig nem sok mindent ehetett, csak nyámnyogta a kását, láttam rajta, hogy kínlódik vele amikor a kumiszhoz jutott visszaadta a tömlőt.

-Nincs valami egyéb innivalója? Víz például?

-Víz? Az állatok isznak vizet. De ha az kell, ott a patak, menj igyál belőle.

-A patakból? Nincs legalább egy forrás vagy valami?

-Van forrás elég fent a hegyen, csak téged a vadak megesznek odáig, s nekem nincs kedvem most téged felkísérni, kedvet kaptam ma az egyik asszonyomra. Szóval ha ettél pihenj le, nekem most dolgom van. Azzal ráfordultam az egyik asszonyomra. 

5. Fejezet

Csíkszent kidőlt. Másfél napja, hogy alszik, ez nem fog innen egyhamar elmenni, jobb lesz szóljak a táltosnak szedje le róla a rossz szellemeket, ha vannak rajta. Nehogy valami szart behozzon a jurtámba. Gondolkozom, milyen munkát adjak neki, elég sovány, lehet valami asszonymunka lesz belőle. Nem lötyöghet itt a jurtába egész nap vendég ide vagy oda. Három napnál többet amúgy sem illik vendégeskedni, márpedig így semmi nélkül innen nem jut messzire. Na, meglássuk csak keljen fel. Egyelőre hagyom aludjék, ki tudja milyen szellemekkel táncolt kint az erdőbe.

Visszaértem a jurtába faljak valamit, látom ébredezik. Na, végre, többet alszik mint egy fehérnép. Leültem a helyemre, adtam neki egy marék köleskását s a kumiszos tömlőt. Látom nézegeti a kását.

-Mi a bajod?

-Megint ez a rágós kása? Ráadásul sótlan is.

-Ha panaszkodsz az ételre legelhetsz füvet is kint a juhokkal. Vagy esetleg vágjam le neked a legszebb ökrömet a gulyából? A drága sót pedig nem pazaroljuk jöttmentekre.

-Nem mondtam semmit.

Azzal csócsálta tovább a kását. Okos legény, vág az esze mint a szabja

-Azt akarom kérdezni..

-Evés közbe nem beszélünk, elkergeted a jóétvágy szellemeket!

Megettük ügyesen az ételt, leöblítettük kumisszal, s most odafordultam hezza.

-Na most mondjad Csíkszent.

-Figyeljen ide, azt hiszem, működött az időgépem, azt akarom kérdezni, hogy most hányba vagyunk?

-Nem tudom mi az az időpép, de mi itt most ketten vagyunk a jurtába, az asszonyok kint fejik a juhokat.

-Nem, nem úgy értem, Krisztus után hányba vagyunk? Milyen évet írunk?

-Nem ismerem Krisztust, írni meg csak a táltos tud, de ő is lassan.

-Hú basszus, akkor azt hiszem 1000 előtt vagyunk.

-1000 ló az soknak számít, igen - feleltem bólogatva.

-Képzelje el, én

